Document ID: 31993R1210

NEUVOSTON ASETUS (ETY) N:o 1210/93,
annettu 17 päivänä toukokuuta 1993,
tietyistä Antarktiksen kalavarojen teknisistä säilyttämistoimenpiteistä annetun asetuksen (ETY) N:o 2245/85 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (), ja erityisesti sen 8 artiklan 4 kohdan,
ottaa huomioon komission ehdotuksen,
sekä katsoo, että
asetuksen (ETY) N:o 3760/92 4 artiklan mukaan mainitun asetuksen 2 artiklassa vahvistettujen tavoitteiden toteuttamisen edellyttämät säilyttämistoimenpiteet on valmisteltava käytettävissä olevien biologisten ja teknisten määritysten perusteella,
Antarktiksen meren eläimistön ja kasviston säilyttämistä koskeva yleissopimus, jäljempänä "yleissopimus", on hyväksytty päätöksellä 81/691/ETY (); yleissopimus tuli voimaan yhteisössä 21 päivänä toukokuuta 1982,
yleissopimuksella perustettu Antarktiksen meren eläimistön ja kasviston säilyttämiskomitea (CCAMLR) on vahvistanut sen tiedekomitean suosituksesta tietyt säilyttämistoimenpiteet, joita sovelletaan erityisesti Etelä-Georgian edustalla olevien vesien kalavaroihin,
nämä säilyttämistoimenpiteet on ilmoitettu CCAMLR:n jäsenille 10 päivänä marraskuuta 1992; koska näitä toimenpiteitä koskevia vastalauseita ei esitetty, säilyttämistoimenpiteet tulevat velvoittaviksi 10 päivänä toukokuuta 1993 yleissopimuksen IX artiklan 6 kohdan nojalla,
CCAMLR:n jäsenet ovat ilmoittaneet olevansa valmiita toteuttamaan tilapäisesti näitä säilyttämistoimenpiteitä ennen niiden velvoittaviksi tulemista edellyttäen, että tietyt säilyttämistoimenpiteet liittyvät 1 päivänä heinäkuuta 1992 tai sen jälkeen alkaneisiin kalastusvuosiin,
tämän vuoksi olisi annettava välittömästi tarpeelliset säännökset sen varmistamiseksi, että CCAMLR:n vahvistamia säilyttämistoimia sovelletaan yhteisön kalastajiin tarkoituksenmukaisista päivämääristä lähtien,
asetuksen (ETY) N:o 3760/92 4 artiklan mukaan neuvoston tehtävänä on vahvistaa kaikkeen kalastukseen tai kaikkiin kalastusryhmiin sovellettavat toimenpiteet,
tässä asetuksessa tarkoitettu kalastustoiminta on tietyistä kalastustoiminnan valvontatoimenpiteistä 23 päivänä heinäkuuta 1987 annetussa neuvoston asetuksessa (ETY) N:o 2241/87 () säädettyjen valvontatoimenpiteiden alaista, ja
on muutettava tämän vuoksi tietyistä Antarktiksen kalavarojen teknisistä säilyttämistoimenpiteistä 2 päivänä elokuuta 1985 annettua neuvoston asetusta (ETY) N:o 2245/85 (),
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2245/85 2, 2 a ja 2 b artikla seuraavasti:
"2 artikla
Pyyntikiellot (*)
1. Patagonotothen brevicauda guntherin, Notothenia rossiin, Notothenia gibberifronsin, Chaenocephalus aceratuksen, Pseudochaenichthys georgianuksen ja Notothenia squamifronsin kohdennettu kalastus muihin kuin tieteellisiin tarkoituksiin on kielletty FAO suuralueella 48.3 Antarktis (Etelä-Georgia) 6 päivästä marraskuuta 1992 komission vuoden 1994 kokouksen päättymiseen asti.
2. Eväkalan kohdennettu kalastus muihin kuin tieteellisiin tarkoituksiin on kielletty FAO suuralueilla 48.1 ja 48.2 Antarktis kalastusvuoden 1992/1993 aikana.
2 a artikla
Saalisrajoitukset (*)
1. Electrona carlsbergin FAO suuralueella 48.3 Antarktis 6 päivän marraskuuta 1992 ja 5 päivän marraskuuta 1993 välisenä aikana pyydettyjen saaliiden kokonaismäärä rajoitetaan 245 000 tonniin.
Lisäksi saman ajanjakson aikana pyydetyt Electrona carlsbergin kokonaissaaliit rajoitetaan 53 000 tonniin Shag-saarten alueella, jota rajoittaa seuraavat pisteet toisiinsa yhdistävä linja: 52° 30 eteläistä leveyttä, 40° läntistä pituutta, 52° 30 eteläistä leveyttä, 44° läntistä pituutta; 54° 30 eteläistä leveyttä, 40° läntistä pituutta ja 54° 30 eteläistä leveyttä, 44° läntistä pituutta.
2. Notothenia rossiin, Notothenia squamifronsin, Chaenocephalus aceratuksen ja Pseudochaenichtys georgianuksen FAO suuralueella 48.3 Antarktis pyydettyjen sivusaaliiden määrä rajoitetaan lajikohtaisesti 300 tonniin ja Notothenia gibberifronsin osalta sivusaalis rajoitetaan 1 470 tonniin ja Chaenocephalus aceratuksen osalta 2 200 tonniin.
3. Kalastus FAO suuralueella 48.3 Antarktis päättyy silloin, kun jonkin 2 kohdassa tarkoitetun lajin sivusaalis saavuttaa sille vahvistetun katon tai kun Electrona carlsbergin kokonaissaalismäärä saavuttaa 245 000 tonnin rajan.
4. Kalastus Shag-saarten alueella päättyy silloin, kun jonkin 2 kohdassa mainitun lajin sivusaalis saavuttaa sille vahvistetun katon tai kun Electrona carlsbergin kokonaissaalismäärä saavuttaa 53 000 tonnin rajan.
5. Dissostichus Eleginoideen FAO suuralueella 48.3 Antarktis 6 päivän joulukuuta 1992 ja 5 päivän marraskuuta 1993 välisenä aikana pyydettyjen saaliiden määrä rajoitetaan 3 350 tonniin, joka on lajin suurin sallittu saalis (TAC).
6. Euphausia superban FAO suuralueella 48 Antarktis 1 päivän heinäkuuta 1992 ja 30 päivän kesäkuuta 1993 välisenä aikana pyydettyjen saaliiden määrä rajoitetaan 1,5 miljoonaan tonniin.
7. Champsocephalus gunnarin FAO suuralueella 48.3 Antarktis 6 päivän marraskuuta 1992 ja 31 päivän maaliskuuta 1993 välisenä aikana pyydettyjen saaliiden määrä rajoitetaan 9 200 tonniin. Tämän lajin suunnattu pyynti on kielletty 1 päivästä huhtikuuta 5 päivään marraskuuta 1993.
8. Notothenia squamifronsin FAO tilastollisella alueella 58.4.4 (Ob- ja Lena-jokien rannat) kahden vuoden aikana 6 päivästä marraskuuta 1992 alkaen pyydettyjen saaliiden määrä rajoitetaan TAC:illa 1 150 tonniin, josta Lena-joen osuus on 715 tonnia ja Ob-joen 435 tonnia.
9. Komissio vahvistaa, vastaanotettuaan CCAMLR:ltä tarpeelliset tiedot, asetuksen (ETY) N:o 2241/87 11 artiklan 3 kohdan mukaisesti päivämäärän, jolloin 1 8 kohdassa tarkoitettu TAC katsotaan täyttyneeksi yhteisön alusten ja muiden kyseisten alusten pyytämien saaliiden osalta.
10. Edellä 9 kohdassa tarkoitetusta päivämäärästä lähtien kaikkien kyseisten lajien kalastus on kielletty suuralueella FAO 48.3 Antarktis ja yhteisön alusten on keskeytettävä näitä lajia olevien saaliiden säilyttäminen aluksella, niiden jälleenlaivaus tai aluksesta purkaminen, jos ne on pyydetty kyseisellä suuralueella tämän päivämäärän jälkeen.
2 b artikla
Saalisilmoitukset (*)
1. Patogonotothen brevicauda guntherin, Champsocephalus gunnarin, Dissosthicus Eleginoideen, Notothenia rossiin, Notothenia gibberifronsin, Chaenocephalus aceratuksen, Pseudochaenichthys georgianuksen ja Electrona carlsbergin FAO suuralueella 48.3 Antarktis pyydetyistä saaliista ja FAO alueella 48 Antarktis pyydetyistä Euphausia superba-lajin ravuista on tehtävä ilmoitukset tämän artiklan mukaisesti sanotun kuitenkaan rajoittamatta asetuksen (ETY) N:o 2241/87 5 9 artiklan säännösten soveltamista.
2. Jäsenvaltion, jonka lipun alla kyseinen alus purjehtii tai jossa se on rekisteröity, on ilmoitettava komissiolle yhteisön alusten 1 päivän heinäkuuta 1992 ja tämän asetuksen voimaantulokuukautta seuraavan kuukauden päättymisen välisenä aikana pyytämät kokonaissaaliit aluskohtaisesti ryhmiteltynä mainitun ajanjakson päättymistä seuraavan kymmenen päivän aikana.
3. Edellä 2 kohdassa tarkoitetun ajanjakson jälkeen pyydettyjen saaliiden ilmoittamiseksi jokainen kalenterikuukausi jaetaan kuuteen kirjaimilla A, B, C, D, E ja F merkittyyn ilmoitusjaksoon, jotka ajoittuvat tässä järjestyksessä kuukauden 1. 5. päivään, 6. 10. päivään, 11. 15. päivään, 16. 20. päivään, 21. 25. päivään sekä kuukauden 26. päivästä kuukauden viimeiseen päivään.
Jokaisen jäsenvaltion on ilmoitettava komissiolle viimeistään kolmantena työpäivänä kunkin ilmoituskauden päättymisestä, kyseinen kuukausi ja ilmoituskausi mainiten, aluskohtaisesti ryhmitellyt kokonaissaaliit, jotka sen oman lipun alla purjehtivat tai sen alueella rekisteröidyt alukset ovat pyytäneet edellisen ilmoituskauden aikana.
4. Komissio ilmoittaa CCAMLR:lle 2 ja 3 kohtien mukaisesti vastaanottamiensa ilmoitusten perusteella jokaisen ilmoituskauden päättyessä yhteisön alusten edellisen ilmoituskauden aikana pyytämät kokonaissaaliit.
* Tässä asetuksessa tarkoitetut FAO alueet määritellään komission tiedonannossa 85/C/335/02 (EYVL N:o C 335, 24.12.1985, s. 2.)"
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä toukokuuta 1993.

Labels: 20
6